अगर आप दिल्ली की कॉलोनियों में गए हों तो देखेंगे कि घर एक लेन में चिपके हुए होते हैं। दीवार से दीवार सटी होती है और छत से छत। कुछ लोग अपनी छतों के किनारों पर कांच लगा देते हैं तो कुछ सरिए ताकि कोई इधर से उधर न आ सके। अब मेरा वाला फ्लैट किनारे पर था मगर उसके बगल वाले फ्लैट की छत और हमारी छत चिपकी हुई थी। उसकी छत से और छतें चिपकी हुई थीं। कुछ एक लोगों ने ही सरिए लगाकर रेलिंग लगाई थी कि कोई चोर न घुस आए। हमारे मकान-मालिक ने भी नहीं लगाए थे।